Nafarroako Parlamentuko Mahaiak, 2022ko apirilaren 4an egindako bilkuran, Eledunen Batzarrari entzun ondoren, erabaki hau hartu zuen, besteak beste:

1. Izapidetzeko onartzea Javier García Jiménez jaunak aurkezturiko interpelazioa, salgaien eta bidaiarien errepidezko garraioaren arloko politika orokorrari buruzkoa (10-22/ITP-00013).

2. Interpelazio hori Osoko Bilkuran izapidetzea.

3. Nafarroako Parlamentuko Aldizkari Ofizialean argitara dadin agintzea.

Iruñean, 2022ko apirilaren 4an

Lehendakaria: Unai Hualde Iglesias

INTERPELAZIOAREN TESTUA

Nafarroako Gorteetako kide den eta Navarra Suma talde parlamentarioari atxikita dagoen Javier García Jiménez jaunak, Legebiltzarreko Erregelamenduan xedatuaren babesean, honako interpelazio hau aurkezten du, Osoko Bilkuran eztabaidatzeko:

Salgaien eta bidaiarien errepidezko garraioaren sektorea erregaiaren prezioaren gehiegizko igoeraren ondorioak pairatzen ari da eta sektorearen zati handi baten arabera galerekin edo irabazirik gabe ari dira lanean.

Gure gizartean berebiziko garrantzia duen sektore horrek bidaiarien eta salgaien errepidezko mugimenduak, distantzia labur zein luzekoak, kudeatzen ditu eta politika egoki eta justua behar du.

Ikusirik egungo egoera, sektoreak Nafarroako ekonomian duen garrantzia eta enplegatzen dituen langileen kopuru handia, honako interpelazioa hau proposatzen dugu:

Nafarroako Gobernuari zuzendutako interpelazioa, salgaien eta bidaiarien errepidezko garraioaren arloko politika orokorrari buruzkoa.

Iruñean, 2022ko martxoaren 30ean

Foru parlamentaria: Javier García Jiménez